

ที่ มท 0816.3/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10300

สิงหาคม 2566

เรื่อง ขอความร่วมมือประชาสัมพันธ์พิพิธภัณฑ์ต้านโกงเสมือนจริง (Virtual Anti-Corruption Museum)

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือสำนักงานคณะกรรมการป้องกันและปราบปรามการทุจริตแห่งชาติ

ที่ ปช 0010/ว 0043 ลงวันที่ 14 กรกฎาคม 2566 จำนวน 1 ฉบับ

ด้วยสำนักงานคณะกรรมการป้องกันและปราบปรามการทุจริตแห่งชาติ (สำนักงาน ป.ป.ช.)  
ได้ดำเนินการสร้างและพัฒนาพิพิธภัณฑ์ต้านโกงเสมือนจริง (Virtual Anti-Corruption Museum)   
รูปแบบออนไลน์ ซึ่งเป็นการใช้เทคโนโลยีสารสนเทศเพื่อรวบรวม ถ่ายทอดองค์ความรู้ และเผยแพร่ข้อมูล  
ได้อย่างทั่วถึง ทันสมัย รวดเร็ว และมีประสิทธิภาพ โดยสร้างช่องทางและโอกาสให้ประชาชนทุกช่วงวัย   
ทุกพื้นที่สามารถเข้าถึงพิพิธภัณฑ์ รองรับกับบริบทการเปลี่ยนแปลงสู่ยุคดิจิทัล เพื่อตอบสนองการขับเคลื่อน  
และมุ่งให้เกิดผลสัมฤทธิ์ตามเป้าหมายยุทธศาสตร์ชาติ 20 ปี (พ.ศ. 2561 - 2580) และแผนแม่บทภายใต้ยุทธศาสตร์ชาติ ประเด็นที่ 21 การต่อต้านการทุจริตและประพฤติมิชอบที่มุ่งเน้นการพัฒนาคนและการพัฒนาระบบโดยการปลูก - ปลุก จิตสำนึกความเป็นพลเมืองที่ดีมีวัฒนธรรมสุจริต และเข้ามามีส่วนร่วมในการต่อต้าน  
การทุจริตทุกรูปแบบ รวมถึงการส่งเสริมการสร้างวัฒนธรรมและค่านิยมให้เด็ก เยาวชน และประชาชน   
ยึดมั่นความซื่อสัตย์สุจริต มีทัศนคติและพฤติกรรมในการต่อต้านการทุจริตและประพฤติมิชอบ

กรมส่งเสริมการปกครองท้องถิ่นพิจารณาเห็นแล้วว่า เพื่อเป็นการเสริมสร้างให้บุคลากร  
ในสังกัดมีค่านิยมความซื่อสัตย์สุจริต และความตระหนักรู้ถึงพิษภัยและผลเสียหายที่เกิดจากการทุจริต  
และประพฤติมิชอบ จึงขอความร่วมมือจังหวัดประชาสัมพันธ์ให้บุคลากรสำนักงานส่งเสริมการปกครองท้องถิ่นจังหวัด องค์กรปกครองส่วนท้องถิ่น และสถานศึกษาในสังกัดทุกแห่ง เข้าเรียนรู้เยี่ยมชมและใช้งานพิพิธภัณฑ์ต้านโกงเสมือนจริง (Virtual Anti-Corruption Museum) ได้ที่ https://acm.nacc.go.th รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

ร.อสถ. ...........................................

ผอ.กศ. …………….……………..……….

ผอ.กง.สศ. ….……….……………………

หน.ฝ. .............................................

จนท. ..............................................

สิ่งที่ส่งมาด้วย

กรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

โทร. ๐-๒๒๔๑-๙๐00 ต่อ 5313

ไปรษณีย์อิเล็กทรอนิกส์ [saraban@dla.go.th](mailto:saraban@dla.go.th)

ผู้ประสานงาน นางสาวรัตติยา วงศ์กาญจนา โทร. 096-819-4687 https://shorturl.at/blrP6